Diari Oficial de la Generalitat Valenciana


Sumari del DOGV 6534, del 02-06-2011 (2011/6185)

RESOLUCIÓ de 10 de maig de 2011, de la Conselleria d'Educació, per la qual es modifica l'autorització per canvi en el cicle, etapa o nivell educatiu per al qual va ser autoritzat, conforme a l'article 13.2 del Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer, a determinats centres docents privats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/6185


Data del document
:   10-05-2011

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 10 de maig de 2011, de la Conselleria d'Educació, per la qual es modifica l'autorització per canvi en el cicle, etapa o nivell educatiu per al qual va ser autoritzat, conforme a l'article 13.2 del Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer, a determinats centres docents privats de la Comunitat Valenciana. [2011/6185]  
Els expedients han sigut iniciats a instància dels promotors-titulars dels centres que s'expressen en l'annex, en sol·licitud de modificació de les seues autoritzacions respectives.  
La Direcció General d'Ordenació i Centres Docents ha aprovat, per mitjà de resolucions individualitzades per a cada centre, la proposta d'instal·lacions i ús educatiu dels espais reflectits en els plans presentats per a les autoritzacions dels centres, d'acord amb el que disposa la legislació vigent.  
Cada expedient ha sigut tramitat per la Direcció Territorial d'Educació corresponent, i inclou informe favorable de la Unitat Tècnica de Construccions. Quant a la relació del professorat i titulacions respectives disposen d'informe de la Inspecció Educativa o, tal com s'indica en l'annex, del compromís, del titular del centre, d'aportar-les abans de l'inici de les activitats educatives corresponents.  
  
Vistes la Llei Orgànica 8/1985, de 3 de juliol (BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Decret 2/2009, de 9 de gener (DOCV de 14.01.2009), del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana; el Reial Decret 132/2010, de 12 de febrer (BOE de 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
  
Vista la proposta del director general d'Ordenació i Centres Docents de data 10 de maig de 2011 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
  
Primer  
Modificar l'autorització dels centres docents privats que s'especifiquen en l'annex, en els termes que allí s'assenyalen.  
  
Segon  
Els centres indicats en l'annex que no han aportat la relació del professorat i titulacions respectives, hauran de fer-ho davant de la Direcció Territorial corresponent, que haurà d'aprovar-la, amb un informe previ de la Inspecció Educativa abans de l'inici de les activitats corresponents.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
  
Quart  
La present resolució tindrà efectes des de la data en què es dicta, no obstant això, els seus efectes acadèmics s'entenen referits a l'inici del pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14.07.1998), contra el present acte posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaren a comptar de l'endemà de la seua publicació en el Diari Oficial de la Comunitat Valenciana.  
  
València, 10 de maig de 2011.- El conseller d'Educació: Alejandro Font de Mora Turón.  
  
  
Annex  
  
Codi: 81822056  
Denominació genèrica del centre: Centre d'Educació Infantil de primer cicle.  
Denominació específica del centre: Nuestra Escuela Garabatos.  
Titular: Nuestra Escuela, SL.  
Domicili: c/ Xàbia, núm. 15.  
Localitat: Alacant (03402).  
Província: Alacant.  
Modificació que s'autoritza:  
Canvi en el cicle, etapa o nivell educatiu per al qual va ser autoritzat, suprimint el segon cicle i ampliant el primer cicle de l'Educació Infantil, de manera que el centre queda configurat, en la seua totalitat, amb la composició següent:  
11 unitats d'Educació Infantil, primer cicle, distribuïdes així:  
- 2 unitats per a escolars de 0 a 1 any, amb 8 llocs escolars cada una.  
- 4 unitats per a escolars d'1 a 2 anys, amb 13 llocs escolars cada una.  
- 5 unitats per a escolars de 2 a 3 anys, amb 20 llocs escolars cada una.  
Presenta compromís d'aportar, a la Inspecció Educativa de la Direcció Territorial d'Educació, la relació del professorat amb les titulacions respectives abans de l'inici del curs escolar.  
  
Codi: 70096101  
Denominació genèrica del centre: Centre privat d'Educació Secundària.  
Denominació específica del centre: La Salle.  
Titular: Hermanos de las Escuelas Cristianas.  
Domicilio: c/ Doctor Ferrer, núm. 33.  
Localitat: Benicarló (12848).  
Província: Castelló.  
Modificació que s'autoritza:  
Canvi en el cicle, etapa o nivell educatiu per al qual va ser autoritzat, autoritzant el Batxillerat, de manera que el centre queda configurat, en la seua totalitat, amb la composició següent:  
16 unitats d'Educació Secundària Obligatòria, amb 480 llocs escolars.  
2 unitats d'Educació Especial (Suport a la Integració), amb 15 llocs escolars cada una.  
4 unitats de Batxillerat, amb 140 llocs escolars en les modalitats de Ciències i Tecnologia (codi ensenyança: 75342172927), i Humanitats i Ciències Socials (codi ensenyança: 08538234573).  
  
Codi: 00958201  
Denominació genèrica del centre: Centre privat d'Educació Infantil, Primària i Secundària.  
Denominació específica del centre: Santo Tomás de Aquino.  
Titular: Joaquín Sala Codoñer i José Manuel Ruiz Martín.  
Domicilio: c/ 610, núm. 27.  
Localitat: Paterna-La Cañada (46087).  
Província: València.  
Modificació que s'autoritza:  
Canvi en el cicle, etapa o nivell educatiu per al qual va ser autoritzat, autoritzant el primer cicle d'Educació Infantil, de manera que el centre queda configurat, en la seua totalitat, amb la composició següent:  
  
1 unitat d'Educació Infantil, primer cicle, distribuïda així:  
- 1 unitat per a escolars de 2 a 3 anys, amb 19 llocs escolars.  
6 unitats d'Educació Infantil, segon cicle, amb 143 llocs escolars.  
  
12 unitats d'Educació Primària, amb 300 llocs escolars.  
8 unitats d'Educació Secundària Obligatòria, amb 238 llocs escolars.  
4 unitats de Batxillerat, amb 140 llocs escolars en les modalitats de Ciències i Tecnologia (codi ensenyança: 37823545713), i Humanitats i Ciències Socials (codi ensenyança: 10684209459).  
  
Codi: 32685509  
Denominació genèrica del centre: Centre d'Educació Infantil de primer cicle.  
Denominació específica del centre: Chiquilandia.  
Titular: María Ángeles Escobar Lucas.  
Domicilio: c/ Cora Raga, núm. 3.  
Localitat: València (46490).  
Província: València.  
Modificació que s'autoritza:  
Canvi en el cicle, etapa o nivell educatiu per al qual va ser autoritzat, suprimint el segon cicle i ampliant el primer cicle de l'Educació Infantil, de manera que el centre queda configurat, en la seua totalitat, amb la composició següent:  
6 unitats d'Educació Infantil, primer cicle, distribuïdes així:  
- 1 unitat per a escolars de 0 a 1 any, amb 8 llocs escolars.  
- 1 unitat per a escolars d'1 a 2 anys, amb 13 llocs escolars.  
- 1 unitat per a escolars de 2 a 3 anys, amb 20 llocs escolars.  
- 1 unitat per a escolars de 2 a 3 anys, amb 18 llocs escolars.  
- 2 unitats per a escolars d'1 a 3 anys, amb 15 llocs escolars cada una.